
Προς

τις Ελεγκτικές Εταιρείες
[με την παράκληση να ενημερώσετε 

 σχετικά τα μέλη σας]

Θέμα:  Συνεργασία ΣΟΕΛ – ICAEW,  Πρόγραμμα AMP.
Σας ενημερώνουμε ότι το Εποπτικό Συμβούλιο κατά την υπ’ αριθμ.  Η΄3/4γ/20.5.2015 συνεδρίασή του, εγκρίνοντας την υπ’ αριθμ. Β-490/11.5.2015 εισήγηση του Δ.Σ. του Ι.Ε.Σ.Ο.Ε.Λ., αποφάσισε όπως σας γνωστοποιήσει τα κατωτέρω:
Συνεργασία ΣΟΕΛ-ICAEW
Όπως γνωρίζετε, έχει υπογραφεί συμφωνία μεταξύ του Σώματος Ορκωτών Ελεγκτών Λογιστών (ΣΟΕΛ) και του Ινστιτούτου Ορκωτών Λογιστών Αγγλίας και Ουαλίας – The Institute of Chartered Accountants in England and Wales.  

Η συμφωνία αυτή καθιερώνει τη συνεργασία μεταξύ των δύο Ινστιτούτων με την αμοιβαία αναγνώριση των μελών τους και τη δημιουργία Προγράμματος Πιστοποίησης Μελών (Accredited Membership Programme).
Ειδικότερα:
(α)  Οι απόφοιτοι του ΙΕΣΟΕΛ που έχουν ολοκληρώσει τις επαγγελματικές εξετάσεις του ΣΟΕΛ και επιθυμούν να αποκτήσουν και τον επαγγελματικό τίτλο ACA του ICAEW εξετάζονται σε περιορισμένο αριθμό μαθημάτων, καθώς και σε μια μελέτη περίπτωσης (case study). Ειδικότερα, οι κάτοχοι του τίτλου ΜΕΤΚΕΛ που αποφοίτησαν πριν από τον Ιούλιο 2015, δικαιούνται απαλλαγή στις εννέα (9) ακόλουθες ενότητες του κύκλου σπουδών του ACA:
· Accounting

· Assurance

· Business and Finance
· Law
· Management Information
· Principles of Taxation

· Financial Management
· Tax Compliance

· Financial Accounting and Reporting
Μπορούν όμως να διεκδικήσουν δύο (2) επιπλέον απαλλαγές στα μαθήματα “Business Planning Taxation” και “Audit & Assurance” του ICAEW συμμετέχοντας σε μια ειδική εξέταση (conversion exam) στα μαθήματα (ιε1) Φορολογία Φυσικών Προσώπων, (ιε2) Φορολογία Νομικών Προσώπων και (ιγ) Διεθνή Πρότυπα Ελέγχου.
Για την καλύτερη οργάνωση της ειδικής αυτής εξέτασης (conversion exam), παρακαλούμε όπως μας γνωστοποιήσετε το αργότερο μέχρι τη Δευτέρα 31.8.2015 τον αριθμό των Μελών σας που επιθυμούν να συμμετάσχουν.

(β)  Οι απόφοιτοι του προγράμματος ACA του ICAEW που είναι πτυχιούχοι ΑΕΙ ή ΤΕΙ και επιθυμούν να αποκτήσουν την ιδιότητα μέλους του ΣΟΕΛ, θα θεωρείται ότι έχουν ολοκληρώσει τις Επαγγελματικές Εξετάσεις του ΣΟΕΛ με την επιτυχή εξέταση σε 9 γνωστικά αντικείμενα που σχετίζονται με την ελληνική νομοθεσία και φορολογία.
Στα πλαίσια του Προγράμματος Πιστοποίησης Μελών, όσοι ολοκληρώσουν επιτυχώς τις εξετάσεις στα προβλεπόμενα μαθήματα, θα θεωρείται ότι έχουν ολοκληρώσει τον κύκλο των εξετάσεων τόσο του ΣΟΕΛ όσο και του  ICAEW.
Ειδικότερα, οι συμμετέχοντες σπουδαστές, αφού εξετασθούν επιτυχώς α) στην Ελληνική γλώσσα στα γνωστικά αντικείμενα που σχετίζονται με το δίκαιο και τη φορολογική νομοθεσία και β) στην Αγγλική γλώσσα στα υπόλοιπα μαθήματα του ICAEW (εκτός των μαθημάτων: Law, Principles of Taxation, Tax Compliance & Business Planning Taxation, καθώς και εκείνων που θα τύχουν απαλλαγής) γίνονται ταυτόχρονα κάτοχοι των επαγγελματικών τίτλων και των δύο φορέων ΣΟΕΛ και ICAEW.

Αναλυτικότερα, τα γνωστικά αντικείμενα του προγράμματος AMP που εξετάζονται στην Ελληνική γλώσσα είναι τα εξής:

(γ) Φορολογία I
(γ1) Φορολογικά Στοιχεία & Λογιστικό Σύστημα Ν.4308/2014 (πρώην ΚΦΑΣ)

(γ2) Φόρος Προστιθέμενης Αξίας (Φ.Π.Α.)

(ιε) Φορολογία II
(ιε1) Φορολογία Φυσικών Προσώπων

(ιε2) Φορολογία Νομικών Προσώπων

(δ) Αστικό και Εμπορικό Δίκαιο – Εργατικό Δίκαιο
(δ1) Αρχές και ειδικά θέματα αστικού και εμπορικού δικαίου

(δ2) Αρχές και ειδικά θέματα ασφαλιστικού και εργατικού δικαίου

(η) Εταιρικό – Πτωχευτικό Δίκαιο
(η1) Αρχές και ειδικά θέματα εταιρικού δικαίου – εταιρικής διακυβέρνησης και πτωχευτικό δίκαιο

(η2) Ειδικές διατάξεις του κωδ. Ν. 2190/1920 

(α2) Ελληνικά Λογιστικά Πρότυπα – Λογιστική Τυποποίηση (πρώην ΕΓΛΣ που προσαρτήθηκε από το ακαδημαϊκό έτος 2013-14 στο ΚΝ 2190/20)
Τέλος, βάσει της συμφωνίας συνεργασίας ΣΟΕΛ-ICAEW και λόγω των αλλαγών στον τρόπο εξέτασης συγκεκριμένων γνωστικών αντικειμένων ισχύουν τα ακόλουθα:
(α)  για τα μέλη του AMP, η επιτυχής βαθμολογία στα μαθήματα (ιε1) Φορολογία Φυσικών Προσώπων και (ιε2) Φορολογία Νομικών Προσώπων, για το συγκεκριμένο και μόνο πρόγραμμα αναγνωρίζεται από την εξεταστική περίοδο Ιουλίου 2015 και μετά.
Σε περίπτωση επανεξέτασης στα μαθήματα αυτά, η νέα βαθμολογία αναγνωρίζεται μόνο από το συγκεκριμένο πρόγραμμα (AMP), ενώ η προηγούμενη επιτυχής βαθμολογία στις επαγγελματικές εξετάσεις του ΣΟΕΛ εξακολουθεί να ισχύει.
(β) οι σπουδαστές του διετούς προγράμματος του ΙΕΣΟΕΛ, που επιθυμούν, μετά την απόκτηση του τίτλου ΜΕΤΚΕΛ να αποκτήσουν και τον τίτλο ACA, δικαιούνται απαλλαγή σε εννέα (9) από τα 14 μαθήματα (πλέον του case study) του ICAEW. 
Για να μπορέσουν να διεκδικήσουν απαλλαγή σε δύο (2) επιπλέον μαθήματα (“Business Planning Taxation” και “Audit & Assurance”) θα πρέπει να έχουν εξεταστεί στα μαθήματα (ιε1) Φορολογία Φυσικών Προσώπων, (ιε2) Φορολογία Νομικών Προσώπων και (ιγ) Διεθνή Πρότυπα Ελέγχου μετά την εξεταστική περίοδο Ιουλίου 2015. 
 Σε περίπτωση επανεξέτασης στα μαθήματα αυτά, η νέα βαθμολογία αναγνωρίζεται μόνο από το συγκεκριμένο πρόγραμμα ενώ η προηγούμενη επιτυχής βαθμολογία στις επαγγελματικές εξετάσεις του ΣΟΕΛ εξακολουθεί να ισχύει.

Για οποιαδήποτε διευκρίνιση, μπορείτε να επικοινωνήσετε στο Σ.Ο.Ε.Λ. με την κα Δέσποινα Λέκκα στο τηλέφωνο 210 – 3891417 ή στην ηλεκτρονική διεύθυνση despoina.lekka@soel.gr και στο ICAEW με την κυρία Kate – Holroyd Smith στην ηλεκτρονική διεύθυνση kate.holroyd-smith@icaew.com
Ο Πρόεδρος

του Σώματος Ορκωτών Ελεγκτών Λογιστών

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

